Jesu o re rutile gore: “Le amogetše feela, neang feela.” (Mat 10:8) Re latela taelo yeo e kwagalago gabotse ka go se lefiše batho ge re ba nea Dibeibele goba dikgatišo tša rena tše di theilwego Beibeleng. (2Ko 2:17) Le ge dikgatišo tše di sa rekišwe, di na le ditherešo tša bohlokwa tšeo di tšwago ka Lentšung la Modimo. Go dirišwa tšhelete e ntši kudu go di gatiša le go di romela diphuthegong lefaseng ka moka, e bile ke mošomo o mogolo kudu. Ka baka leo, re swanetše go tšea feela tšeo re tlago go di diriša.
Eba šedi ge o nea batho dikgatišo, gaešita le mafelong a batho bohle. (Mat 7:6) Go e na le go no phakiša batho dikgatišo tša rena, leka go boledišana le bona gore o bone ge e ba ba tla di bala. Na o ka araba ka ee bonyenyane go e tee ya dipotšišo tše di lego lepokising leo le lego ka tlase ga seswantšho? Ge e ba o sa kgone go bona gabotse ge e ba motho yoo a tla bala kgatišo, go kaone o mo nee pampišana. Eupša ge e ba a kgopela makasine goba kgatišo e nngwe, re ka se be le bothata bja go mo nea yona.—Die 3:27, 28.
NA MOTHO YO . . .
o theeditše ka kelohloko ge le bolela?
o tšea karolo poledišanong?
o dumela gore o tla bala kgatišo yeo?
o ntšha moneelo?
o rata seo a se kwago ka Lentšung la Modimo?
mailto:?body=Diriša Gabotse Dikgatišo Tšeo di Theilwego Beibeleng%0a%0ahttps%3A%2F%2Fwww.jw.org%2Ffinder%3Fdocid%3D202017049%26wtlocale%3DSE%26srcid=share⊂ject=Diriša Gabotse Dikgatišo Tšeo di Theilwego Beibeleng